Акрамя трактароў трэба прыкласці рукі і да прычапных агрэгатаў. Долаты і лемяшы, валы і дыскі, апоры і каткі, талеркі і ступіцы, стойкі і стрэлкавыя лапы – ад пераліку неабходных дэталей галава пойдзе кругам! Зразумела, усё гэта каштуе немалых грошай і ў набыцці “расходнікаў” да веснавых работ механізатары спадзяюцца на падтрымку раёна і дзяржавы, бо ўласнымі сіламі падрыхтаваць усю неабходную тэхніку наўрад ці атрымаецца. Але тое, што ў іх сілах, абяцаюць зрабіць абавязкова.